- En mørk dag for for moskeen og samfunnet, sier stortingspolitiker Mazyar Keshvari(Frp).

Imamen ved Norges største moské, Nehmat Ali Shah (58), får beholde jobben i Central Jamaat Ahle-Sunnat-moskeen på Grønland i Oslo.

Dette til tross for at han har deltatt på minnemarkeringer for den pakistanske drapsmannen Mumtaz Qadri som drepte en guvernør som kjempet for mildere blasfemilover i landet.

- Helt uakseptabelt, sier Fremskrittspartiets stortingspolitiker og innvandringspolitisk talsmann, Mazyar Keshvari, til Nettavisen etter avgjørelsen.

Les også: Her er Oslo-imam på minnemarkering for terrorist

Stortingsrepresentant Mazyar Keshvari (Frp). Foto: Snapshot (NA Bilder)

- Dette er en mørk dag for både moskeen og samfunnet. Styret viser at de ikke er i stand til å ta ansvar, de forstår ikke hvor alvorlig det er med slike ekstreme destruktive krefter som forherliger terrorisme. Derfor må dette få konsekvenser også for styret.

- Må følges opp politisk

Han krever nå at politikerne tar grep, der han mener styret i moskeen svikter.

- Denne saken er så alvorlig at den må følges opp politisk. Vi kan ikke med åpne øyne finansiere ekstremister i Europa og så lure på hvorfor det har gått så galt som det har. Hvorfor unge mennesker radikaliseres, blir fremmedkrigere og terrorister. Svaret ligger i disse skattefinansierte parallellsamfunnene.



- Jeg etterlyser myndighetene og regjeringen i denne saken, for hvis ekstremistisk terrorstøtte ikke skal få konsekvenser så kan man droppe alle festtaler og handlingsplaner om å bekjempe radikalisering og ekstremisme.

Les også: Frp-talsmann om Oslo-imam: - Oppfordring til terror

Åpenlys støtte

Det har stormet rundt ham etter at han ved flere anledninger støttet drapsmannen Mumraz Qadri, som i februar ble henrettet i et pakistansk fengsel etter at han i 2011 tok livet av guvernør Salman Taseer - med 28 skudd på høylys dag.

I etterkant har en del tatt til orde for at imamen ikke lenger kan beholde jobben. Styret i moskeen har selv tatt avstand fra støtten til drapsmannen og vært klare på at dette blir en styresak.



Det har derfor vært knyttet spenning til om imamen får fortsette.





Les også: Pakistans ambassadør: - Myndighetene bør overvåke moskeer



- Imot handlinger som strider mot loven

Under pressekonferansen sa styrelederen at de fortsatt har tillit til imamen.

- Han har vært ansatt i moskeen i mer enn 25 år, og alt hans arbeid og vår erfaring viser at han aldri har hatt noen sånne tanker. Vi kan ikke si ham opp, han har gjort en bra jobb og han bekrefter overfor oss at han ikke støtter drapsmannen.

Imam Shah selv sier han ikke støtter drap.

- Vi har alltid sagt a vi er imot enhver situasjon, person eller handling som strider mot loven. Alle skal følge loven slik den er der den er og ingen skal ta den i egne hender.



Les også: Her er Oslo-imam på minnemarkering for terrorist

